ദൈവത്തിന്റെ കണ്ണ്

സാഹിത്യകാരനായ എൻ.പി. മുഹമ്മദ് രചിച്ച നോവലാണ് ദൈവത്തിന്റെ കണ്ണ്.http://www.goodreads.com/book/show/18398378-daivathinte-kannu 1993ൽ നോവലിനുള്ള കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു. 

1990 ൽ ആണ്" ദൈവത്തിന്റെ കണ്ണ് " എന്ന നോവൽ പ്രസിദ്ധീകരിച്ചത്.  എൻ. പി. മുഹമ്മദിന്റെ പല രചനകളും പ്രകൃതിയുമായി ബന്ധപ്പെട്ടവയാണ്.  യാഥാസ്ഥിതിക മുസ്ലിം കുടുംബത്തിലെ ഒരു കുട്ടിയും അവനു ചുറ്റുമുള്ള ലോകവുമാണ് ഈ നോവലിന്റെ പശ്ചാത്തല ഭൂമിക. 

ആചാരങ്ങൾക്കും അന്ധവിശ്വാസങ്ങൾക്കും ഇടയിൽപ്പെട്ട് വിങ്ങിപൊട്ടുന്ന "അഹമ്മദ് " എന്ന കുട്ടിയെ കേന്ദ്ര കഥാപാത്രമാക്കിയാണ് നോവൽ രചിച്ചിട്ടുള്ളത്. അഹമ്മദിന് പ്രകൃതിയുമായുള്ള ബന്ധം ഈ നോവലിൽ ശ്രദ്ധേയമാണ്. പ്രകൃതിക്കു നേരെയുള്ള ഓരോ അമ്പും അവന്റെ നെഞ്ചിൽ പതിക്കുന്ന പോലെയാണ് അവനു തോന്നുന്നത്. നോവലിൽ " ഉമ്മു " കൈക്കോട്ടുമായി വന്ന് കിളയ്ക്കുമ്പോൾ അതിന്റെ മൂർച്ചയേറിയ ഭാഗം മണ്ണിനെ സ്പർശിക്കുമ്പോൾ മണ്ണ് പൊളിഞ്ഞു വീഴുന്നത് അവനു അവന്റെ നെഞ്ചിൽ ആരോ ഇടിക്കുന്ന തോന്നൽ ഉണ്ടാക്കുന്നത് അതിനാലാണ് 
 അവലംബം